

**กรอบคุณธรรม**

**หน่วยตรวจสอบภายใน องค์การบริหารส่วนตำบลโจดหนองแก**

**อำเภอพล จังหวัดขอนแก่น**

กรอบคุณธรรมนี้ กําหนดตามจริยธรรมการปฏิบัติงานและมาตรฐานการตรวจสอบภายในภาครัฐที่กรมบัญชีกลางกำหนด และตามหลักเกณฑ์การประกันคุณภาพงานตรวจสอบภายในภาครัฐ พ.ศ. 2559 เพื่อเป็นหลักในการประพฤติปฏิบัติของผู้ตรวจสอบภายใน ซึ่งจะช่วยยกฐานะและศักดิ์ศรีของวิชาชีพตรวจสอบภายในให้ได้รับการยกย่อง และยอมรับจากบุคคลทั่วไป ดังนั้น ผู้ตรวจสอบภายในพึงต้องประพฤติปฏิบัติตน ภายใต้กรอบความประพฤติที่ดีงามในอันที่จะนํามาซึ่งการให้ความเชื่อมั่นและคําปรึกษาอย่างเที่ยงธรรม เป็นอิสระ และเปี่ยมด้วยคุณภาพ

**วัตถุประสงค์ของกรอบคุณธรรมการตรวจสอบภายใน**

1. เพื่อเป็นแนวทางและกรอบการประพฤติปฏิบัติของผู้ตรวจสอบภายใน
2. เพื่อยกระดับและรักษาไว้ซึ่งศักดิ์ศรีของวิชาชีพ
3. เพื่อสร้างความเชื่อมั่นและความมั่นใจในการให้คำปรึกษาแก่ผู้บริหาร
4. เพื่อให้การดำเนินงานของหน่วยงานมีประสิทธิภาพ ประสิทธิผล บรรลุผลสัมฤทธิ์

**การปฏิบัติตนของผู้ตรวจสอบภายใน**

1. **ความซื่อสัตย์ (Integrity**) ผู้ตรวจสอบภายในจะต้องปฏิบัติหน้าที่ตามกฎหมาย ระเบียบ ข้อบังคับ ที่กำหนดมีความรับผิดชอบต่องานตรวจสอบที่ตนปฏิบัติ เพื่อให้เกิดความไว้วางใจและทำให้ดุลยพินิจของผู้ตรวจสอบภายในมีความน่าเชื่อถือและเป็นที่ยอมรับจากบุคคลทั่วไป
2. **ความเที่ยงธรรม (Objectivity)** ผู้ตรวจสอบภายในต้องมีทัศนคติที่ไม่ลำเอียง หรือมีอคติไปทางหนึ่งทางใด และให้หลีกเลี่ยงในเรื่องของความขัดแย้งทางผลประโยชน์ ซึ่งหมายถึงสถานการณ์ที่ผลประโยชน์ส่วนตัวอาจจะมีส่วนทำให้เกิดอุปสรรคในการปฏิบัติงาน แม้ว่าผลลัพธ์ที่เกิดจากสถานการณ์ดังกล่าว จะไม่ส่งผลกระทบต่อจริยธรรมหรือความไม่เหมาะสมในการปฏิบัติงาน แต่อาจส่งผลกระทบต่อความเชื่อมั่นในการปฏิบัติตามหลักวิชาชีพ
3. **การปกปิดความลับ (Confidentiality)** ผู้ตรวจสอบภายในจะต้องปฏิบัติหน้าที่ด้วยความรอบคอบและปกป้องข้อมูลที่ได้มา เคารพในคุณค่าและสิทธิของผู้เป็นเจ้าของข้อมูล ที่ได้รับทราบจากการปฏิบัติงาน และไม่เปิดเผยข้อมูลดังกล่าวก่อนได้รับอนุญาตจากผู้บริหารท้องถิ่น ยกเว้นในกรณีที่มีพันธะในแง่ที่เกี่ยวข้องกับกฎหมายและงานอาชีพเท่านั้น
4. **ความสามารถในหน้าที่ Competency)** ผู้ตรวจสอบภายในจะต้องนำความรู้ ทักษะ และประสบการณ์ ไปใช้ในการปฏิบัติหน้าที่ให้บริการตรวจสอบภายในอย่างเต็มที่

-2-

**การปฏิบัติงานของผู้ตรวจสอบภายใน**

1. การปฏิบัติงานของผู้ตรวจสอบภายในต้องมีความเป็นอิสระ และผู้ตรวจสอบภายในต้องปฏิบัติหน้าที่ด้วยความ เที่ยงธรรม ในกรณีที่มีเหตุหรือข้อจํากัดที่จะทําให้ผู้ตรวจสอบภายใน ไม่สามารถปฏิบัติงานได้อย่างเป็นอิสระหรือเที่ยงธรรม ผู้ตรวจสอบภายในต้องเปิดเผยถึงเหตุ หรือข้อจํากัดดังกล่าวให้ผู้ที่เกี่ยวข้องทราบ ตามความเหมาะสม โดยลักษณะของการเปิดเผยจะขึ้นอยู่กับเหตุและข้อจํากัดที่เกิดขึ้นในแต่ละกรณี
2. การปฏิบัติตนของผู้ตรวจสอบภายในต้องปฏิบัติหน้าที่ ด้วยความซื่อสัตย์ สุจริตขยันหมั่นเพียร ระมัดระวังในการปฏิบัติหน้าที่ และมีความรับผิดชอบ
3. การปฏิบัติตนของผู้ตรวจสอบภายในต้องให้ความเคารพ และสนับสนุนการปฏิบัติตามกฎหมาย ระเบียบ

หลักเกณฑ์ ข้อบังคับและจรรยาบรรณการตรวจสอบภายในสําหรับหน่วยงานของรัฐ โดยไม่ใช้ความรู้สึกส่วนตัว และจะต้องให้ข้อมูลเป็นมาตรฐานเดียวกันในทุกหน่วยรับตรวจ

1. ผู้ตรวจสอบภายในต้องปฏิบัติต่อผู้รับบริการด้วยความเป็นมิตร ช่วยเหลือเกื้อกูล และพึงปฏิบัติต่อผู้ร่วมงานตลอดจนผู้เกี่ยวข้องด้วยความเป็นธรรม สุภาพ และมีอัธยาศัยไมตรี
2. ผู้ตรวจสอบภายในจะต้องปฏิบัติหน้าที่โดยยึดหลักมาตรฐานการตรวจสอบภายในตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบภายในสําหรับหน่วยงานของรัฐ พ.ศ. ๒๕๖๑ และแก้ไขเพิ่มเติม ฉบันที่ ๒ พ.ศ. ๒๕๖๒ ฉบับที่ ๓ พ.ศ. ๒๕๖๔
3. ผู้ตรวจสอบภายในต้องศึกษาและพัฒนาตนเองอย่างสม่ำเสมอ รวมทั้งพัฒนาประสิทธิผลและคุณภาพของการให้บริการอย่างสม่ำเสมอและต่อเนื่อง

**ข้อจำกัดของความเป็นอิสระหรือความเที่ยงธรรม**

1. ผู้ตรวจสอบภายในไม่เป็นคณะกรรมการ ฯลฯ ทุกกรณี ซึ่งอาจส่งผลต่อความเป็นอิสระและความเที่ยงธรรมในการปฏิบัติงาน
2. การจัดซื้อ จัดจ้างและการเป็นกรรมการตรวจรับ เฉพาะหน่วยตรวจสอบภายในเท่านั้น
3. ผู้ตรวจสอบภายในงดออกเสียง กรณีได้รับแต่งตั้งให้เป็นกรรมการหรือคณะกรรมการใด ๆ เพื่อพิจารณาตัดสินการกระทำความผิด ซึ่งมีผลทางกฎหมายและส่งผลต่อการปฏิบัติหน้าที่

กรอบคุณธรรมนี้ให้ผู้ตรวจสอบภายใน หน่วยตรวจสอบภายใน องค์การบริหารส่วนตำบลโจดหนองแก ถือปฏิบัติ

ทั้งนี้ ให้ถือปฏิบัติ ตั้งแต่บัดนี้เป็นต้นไป



 ว่าที่ร้อยตรี

 (นิพนธ์ ศิริวรประสาท)

 นายกองค์การบริหารส่วนตำบลโจดหนองแก

 วันที่ 1 กันยายน 2568